Zoologo

Zoologo (aŭ zoologiisto, ankaŭ bestosciencisto) estas sciencisto kiu studas zoologion, do la sciencon pri animaloj kaj ilia interrilato al ilia medio.

La vorto venas de la greka ζῴον [zoon] "animalo" + λόγος, [logos], "scio".

 Laborfakoj de zoologo 
La laborfakoj de zoologo estas la fakoj de zoologio:

 kompara anatomio pri la strukturoj de bestoj
 fiziologio pri la procezoj kaj reagoj de animaloj al nutrado, aero, lumo
 embriologio pri la kresko de animalo el la ovo
 genetiko pri la hereda procezo
 etologio pri la rilato kaj agado de bestoj inter si kaj al aliaj specioj
 ekologio pri la rilato al la medio
 sistematiko, taksonomio kaj evolua biologio pri la klasifikado kaj evoluo en la natura sistemo de specioj
 paleontologio pri pereintaj specioj
 Laŭ la specioj de la studataj bestoj estas multaj specifaj fakoj: ekzemple ornitologio pri birdoj, entomologio pri insektoj.

 Edukado 
Kiel pri biologio ĝenerale multaj laboroj en zoologio bezonas akademian diplomon. Doktoreco (aŭ simila) estas ĝenerale bezonata por estri sendependan esploradon. Tamen, 4-jara aŭ 6-jara studado kun diploma ekzameno sufiĉas por plejparto de ne-esploradaj laboroj.

 Vidu ankaŭ 

 Biologio
 Listo de biologoj

Kategorio:Zoologio